গুৱাহাটী মহানগৰীৰ গড়চুকত ২ ডিচেম্বৰ তথা দেওবাৰে নিশা সংঘটিত এক পথ দুৰ্ঘটনাত দুজনকৈ যুৱকে থিতাতে প্ৰাণ হেৰুৱা লগীয়া হয়। দুৰ্ঘটনাত নিহত লোক কেইজনক আজিজ আহমেদ আৰু ছাহিদুল ইছলাম বুলি চিনাক্ত কৰা হৈছে।
উল্লেখযোগ্য যে লোক দুজনে এ এছ ০১ ডি এফ ০৩৪৮ নম্বৰৰ মটৰচাইকেলেৰে ৰাষ্ট্ৰীয় ঘাইপথত আহি থকা অৱস্থাত তীব্ৰ বেগত আহি থকা এ এছ ১৫ চি ৮১১১ নম্বৰৰ বাছখনে পিছফালৰ পৰা প্ৰচণ্ড জোৰত খুন্দা মাৰে।
ফলত থিতাতে লোক দুজন নিহত হয়। নিহত লোক দুজন হাতীগাঁৱৰ নিৱাসী বুলি আৰক্ষী সূত্ৰৰ পৰা জানিব পৰা গৈছে। কালি লোক দুজনে জালুকবাৰীৰ পৰা নিজ গৃহঅভিমুখে আহি থকা সময়তে এই দুৰ্ঘটনা সংঘটিত হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
